Kregiñ a ra mat ar bloavezh 1962 gant trech Trintignant e Pau met gouzañviñ ar ra ar skipailh un taol fall gant gwallzarvoud Moss e Goodwood war ul Lotus, ar pezh a redi anezhañ da baouez gant ar redadegoù kirri. Lakaat a ra da get raktres Rob Walker da lakaat ar blenier saoz da redek gant ur Ferrari e kevezadeg bed. Mirout a ra Trintignant a zeu da vezañ goustadikoch-goustadikañ gant an oad ha ne zeu ket a-benn da verkañ ur poent evit ar gevezadeg. Echuiñ a ra ar bloavezh gant marvioù Riccardo Rodriguez ha Gary Hocking o vleniañ Lotusoù prientet gantañ.